  Анжелика Тихонова корреспондент 19-тӥ толшоре, Йӧвылэсултон нуналэ, йылпумъяське Вожодыр. Вожоос выльысь ву улэ кошко. Нош со дырозь удмуртъёс пӧртэм сям-йылолъёс ортчыто. Соос пӧлысь тужгес тунсыкоосыз — пӧртмаськон но тунаськон. Ӵапак со сямъёсты иворъёсъя «Удмуртия» агентстволы возьматӥзы Пичи Пурга ёросысь Баграш-Бигра гуртысь нылъёс но песянайёс. Пӧртмаськисьёс вожо вакытэ котькуд нунал коркась корка йыгаськыса, эктыса, кырӟаса ветло. Пумитазы лыктӥсь адямиез одно ик лымыын посо. Кузёос пӧртмаськисьёсты ноку уг улляло, соос юртэ шуд ваё шуыса лыдъяло. Вожодыр пӧртмаськон Нош тунаськись егитъёс азьланяз улонзэс тодыны тыршо — бызёнзэс, кышно ваёнзэс яке мукет сюлэмшугъяськытӥсь юанъёссэс. Азьло тунаськисьёс сюрес вожъёсы, куштӥськем юртъёсы, мунчоосы люкасько вылэм, али — кин ке доры люкаськыса тунасько. Вожо вакытэ тунаськонъёс зэмзэ верало шуо.   Егитъёс вожодыре азьланез сярысь тунало Вожодыре пӧртмаськисьёс но тунаськисьёс 8 фото         Тегъёс: Лулчеберет Удмуртия йӧскалыклулчеберет ПичиПурга удмуртъёс Выльар йылолъёс  